
EX MINISTER DI HUSTICIA A | isecnerene a naciio mino patapa caso ai 
CULPA LANDSRECHERCHE 
DI A TAPA CASO 


TOPA a trek terug: 
A HALA ADEN E ROYEER 


CONTRA BERNABELA PROME 
CU E CASO DEN CORTE 


MINISTERIO DI ENSEÑANSA 
Y MINISTERIO DI HUSTICIA 
Y ASUNTONAN SOCIAL 
A RICIBI INFORMACION 
TOCANTE CALIDAD DI BIDA 
DI E HOBENNAN NA ARUBA 


Hobennan di Muchila Creativo cu a 
termina nan curso cu exito na EPE 


Conocido 
musico 
Chucho 

Hoek 


a bay 


sosega 

SE 


GANA 1000 FLORIN CU SOLO DI PUEBLO PA “BACK 2 SCHOOL 


Premionan ta wordo anuncia dia 15 di Augustus 2023. 


Tira e coupon aki den buzon na oficina di Solo di Pueblo na Sta Cruz 110, solamente entre 20r di atardi cu 4or di atardi. 


a a o AA E II ne 


Adress ora Sinti o 


1000 florin 


MINISTER ENDY CROES 
A REUNI CU PROFESOR 
EARNEY LASTEN UNDA 
A DIALOGA RIBA 
DIFERENTE ASPECTO DI 
ENSENANSA 


Recientemente, Minister Endy Croes a reuni cu profesor 
Earney Lasten, yiu di tera residencia na Colombia. 
Profesor Lasten tin un carera y un preparacion hopi 
amplio e.o. Profesor Lasten tin su Master's Degree di 
International Management concentra den International 
Marketing cu el a obtene na University of Saint Thomas 
na Minnesota. Tambe, profesor Lasten tin su Master's 
Degree in Software Design & Development di University 
of Saint Thomas na Minnesota. 

Banda di esaki Sr. Lasten tin su Ph.D. in Education 
(Hospitality Education Track / Hospitality Management) 
di University of Central Florida, Rosen College na 
Florida. 


Pues, un profiel y preparacion hopi bon. Minister Endy 
Croes a indica di a hiba combersacion den linea grandi 
di enseñansa y evalua den ki funcion profesor Lasten 
por bin yuda su pais bek, sobretodo den cuadro di e 
Doorlichting Rapport pa mehoracion di enseñansa den 
totalidad. 


Finalisando, Minister Endy Croes a enfatisa cu e tabata 
un bon reunion, unda a comparti hopi idea y vision. 
Pues, ken sa cu pronto profesor Earney Lasten por bin 
join nos na Aruba pa por duna su aporte como yiu di tera 
den enseñansa. 


Celular 


1000 florin 


eooonmo..... 


E-mail: 


Como pais colonisador bo mester 
asumi bo responsabilidad: 


ARUBA MERECE KWIJTSCHELDING 
DI DEBE DI PANDEMIA COMPLETO 
OF GRAN PARTI 


Recientemente a surgi un 
debate publico riba e hecho 
cu Parlamento di Aruba ta 
keda trece dilanti, loke 
Raymond Knops a bisa 
anteriormente 2020, esta 
cu e debe incuri durante 
pandemia, mas despues 
lo discuti cuanto lo wordo 
kwijtgescheld. 


Pues, e reclamo cu pais 
Aruba ta haci, no ta uno cu 
awordo inventa na Aruba, 
pero anteriormente a 
wordo ofreci dor di Knops. 
( tin video pa proba!) 


Hulanda como pais 
colonisador tin e deber di 
cuida di su islanan y den 
e caso aki ta importante 
pa kwijtscheld e debenan 
cu pais Aruba a acumula 
durante pandemia di 
Corona. 


Hulanda y tur persona 
mester compronde c 

la y rasp, cu Aruba a yega 
na un nivel total di debe cu 
simplemente no por wordo 
paga den forma real. E 
rumbo cu pais Aruba ta 
wordo forsa pa tuma paga 
e debe inpagabel aki ta 
den forma di belastingen y 
extra entrada enorme. 


Loke oposicion a bisa: 
Cu bbo na frontera ta 
pa financia e luho di 
Gobierno simplemnte no 


ta berdad. 


E bbo na frontera ta nada 
otro e consequencia di 
prestamonan grandi haci 
pa e propio Gobierno cu 
Sevinger a forma parti di 
dje. 


Cu e entradanan extra 
cu haya, mester crea un 
surplus di 60 miyon, cu 
netamente mester bay pa 
paga debe di pais. 


Loke mester ta cla pa 
tur hende ta cu sin un 
kwijtschelding di debe, 
cua gobierno cu bin na 
mando lo tin un tarea 
imposibel. Esaki no ta 
sin consequencia pa pais 
Aruba of Hulanda riba 
termino largo. 


Den pasado por a lesa den 
programa di partido AVP, 
unda nan ta splica: Si 
bo subi e debe di pais, bo 
ta causa pobresa. Esaki 


tabata nan slogan na 2005 
y 2009, acusando e tempo 
gobierno di MEP di a crea 
debe. Ora cu AVP a yega 
Gobierno nan a triplifica e 
debe di 2009 y pone den 
nivelnan inpagabel. 


Tin algun hende ta opina 
cu Aruba mes por paga su 
debe. Claro cu Aruba por 
paga su debe, pero na ki 
prijs? y pa cuanto aña? 


Pesey mes, si Hulanda 
no kier oprimi e pueblo, 
anto nan tambe mester 
cumpli cu nan palabra: 
Kwijtschelding di debe di 
pandemia por completo, 
lo ta un alivio grandi 
pa pueblo. Afterall, si 
Hulanda ta manda placa 
pa Ucrania, si Hulanda 
a yuda Portugal Italia 
y Spafia cu placa pa 
pandemia cu miyones y 
miyones, kico ta stroba 
nan pa yuda e islanan cu 
nan mes colonisa? 


PUEBLO A HAÑA SU 


A; 7 PEN BEK 


ES 
ZI 


Pa kualkier informacion 
solodipueblo@gmail.com 


1585-9500 

Ex minister di husticia a culpa 
Landsrecherche di a tapa caso 


E partido politico AVP ta keda 
keto bay cu desconfiansa den 
husticia y te ainda no por supera 
e hecho cu nan ministernan a 
wordo condena pa corupcion. 


Anteriormente nan a declara caba 
cu nan lo bay ruim op Ministerio 
Publico y tambe nan lo weg tur e 
personal di landsrecherche como 
un acto di revancha pa loke a 
sosode cu nan. 


Tanto prome cu eleccion di 2021 y 
ateobe na 2022 nan a expresa cu 
husticia ta sigui solamente esnan 
di AVP. 


Un comentario sin base y cu ta 
bira peligroso ora un partido 


TOPA a trek terug: 


politico duna tal expresion. 


Awor na 2023, dia 20 di Juni, ex 
minister di husticia ta bolbe ataca 
husticia, landsrecherche, fiscal, 
PG, y corte. 


E kier pretende cu landsrechefche 
a tapa e caso, indicando pues cu 
landsrecherche no ta integro. 


Sigur un expresion peligroso y 
anti democratico pa un partido 
politico cu kisas ta herida y 
lastima cu nan bainanan di 
corupcion. 


Expresionnan ta mescos cu den 
paisnan di dictadornan, unda 
dictadornan kier rule husticia. 


A hala aden e 
royeer contra 


| AVP was live. 


Landsrecherche a haci lo miho pa tapa caso di 
vacunagate 


Conocido musico Chucho 
Hoek a bay sosega 


Bernabela prome 


cu e caso den corte 
e Y 


mainta 
Sindicato TOPA a dicidi di 
trek terug nan decision pa 
royeer Sr. Rene Bernabela 
como miembro. Esaki a 
bini despues cu Bernabela 
a cuminza un caso sumario 
pa exigi nan pa hal’e aden. 
E forma con e directiva di 
TOPA a royeer Bernabela 
como miembro a cana 
completamente robes, 
violando tur su derechonan. 
Prome cu TOPA bay pasa 


Diaranson 


berguenza den corte, nan 
a dicidi, of mihor bisa, nan 
abogado lo a conseha nan 
pa trek terug. 


Esaki ta nifica awor cu 
Bernabela ta miembro 
di TOPA ne momento 
aki. Sinembargo nos a 
compronde cu  diahuebs 
mainta lo tin un rueda 
di prensa pa duna mas 
informacion.Nos lo sigui e 
desaroyo aki di serca. 


Diamars atardi den careda di g'or 
a drenta e informe cu e conocido 
Chucho Hoek a bay sosega. 


E tabatin algun tenpo caba ta 
lucha cu su salud. 


Chucho ta un musico cu trajecto. 
A traha cu hopi musico local. 


E ta conpositor y areglista, 
director di scol di musica Rufo 
Wever. 


Tin un sinfin di cancionnan 
exitoso di carnaval cu ta di 
Chucho Hoek, y sigur ora nos 
recorda Qua-si. 


Den seno di e farandula por a 
sinti mesora e trsiresa: “otro 
gran musico a fayece” y mesora 
e reaccionnan a cuminza drenta 
di e mundo musical na Aruba cu 
ta lamenta e perdida y ta desea e 
famia forsa. 


Solo di Pueblo ta extende 
condolencia na famianan, 
amistadnan y musiconan. 

MINISTERIO DI ENSEÑANSA Y MINISTERIO DI HUSTICIA Y ASUNTONAN 
SOCIAL A RICIBI INFORMACION ACTUALISA DI INVESTIGACION TOCANTE 
CALIDAD DI BIDA DI E HOBENNAN NA ARUBA 


Recientemente, Minister di 
Enseñansa y Deporte Endy 
Croes hunto Minister di Husticia 
Rocco Tjon y team a reuni cu 
Sra. Paula Kibbelaar, Sr. Gregory 
Goedgedrag, Sra. Marlene 
de Cuba, Sr. Marvin Odor di 
Instituto Pedagogico Arubano 
(IPA). Desde aña pasa a conduci 
un investigacion tocante e calidad 
di bida di e hobennan na Aruba. 


Durante e encuentro aki, a 
presenta algun resultado cu a 
adkiri di e investigacion caba. Pa 
e investigacion aki, ya a entrevista 
rond di 2000 alumno di 42 scol di 
Aruba. 


Ta premira cu e afia aki lo ricibi 
e resultadonan preliminario di 
e investigacion y comienso di 
aña 2024 por tin e rapport final. 


A traves di e investigacion aki 
titula: The Quality of The Aruban 
Youth, Ministerio di Enseñansa 


conhuntamente cu Ministerio di 
Husticia y Asuntonan Social por 
evalua e resultadonan, pa asina 


Prome Minister Evelyn Wever-Croes 


Danki na e Proyecto di EduTech, 


<S 


hunto mehora e maneho den e 
campo educacional, hudicial y 
social. 


MARIA GORETTI COLLEGE A LOGRA REALISA E PLAN 
DI DIGITALISACION PA NAN SCOL 


omo un di e scolnan ganado di e 
proyecto di EduTech, a entrevista 
sra. Mirla De Cuba-Tromp cu ta 
cabesante di Maria Goretti College 
y Ayo Kleuterschool. Sra. De Cuba- 
Tromp a expresa di ta contento cu 
Maria Goretti a sali un di e scolnan 
ganado di e proyecto di EduTech, 
permitiendo asina nan scol di 
cumpli cu nan deseo di implementa 
digitalisacion como parti di nan 
lesnan. E proyecto di Maria Goretti 
ta "Flip It Press Room" pa klas 5, 
pero lo extende esaki pa klas 6 y 
despues pa klas 4. Via e proyecto 
di EduTech, Maria Goretti College 
a logra 2 smartboard y 25 tablets. 
E scol a pone e diferencia pa asina 
cumpra mas tablets pa tur mucha 
por haya un. 


Despues di a combersa cu e 
cabesante sra. De Cuba-Tromp, a 
logra entrevista e dos docentenan 
di klas 5 cu ta sra. Jaryann 
Geerman y sra. Yahaira Steenen. 


Jaryann Geerman docente klas 5 
Sra Geerman e expresa di ta 
sumamente orguyoso di por a logra, 
danki na EduTech, un proyecto 
piloto pa klas 5. El a indica, cu 
lo duna vaknan manera KDN, 
Ardrijkskunde y Geshiedenis riba 
e smartboard y tabletsnan cu nan 
a haya. Como docente, el a tuma 
nota cu hopi biaha e muchanan ta 
siña pa e vaknan aki pa por haya 
un bon punto pa nan proefwerk, 
pero despues ta lubida e contenido 
di loke nan a siña. Pa e motibo aki, 
y mirando e talento di e muchanan 
aki pa loke ta materrialnan digital, 
a bin cu e proyecto aki pa haci e 
lesnan mas interactivo. Esaki lo 
yuda e studiantenan siña miho pa 
nan proefwerk y corda loke nan a 
siña pa un tempo mas largo. 


Yahaira Steenen docente di klas 5 y 
Digital expert 

"Si ami a cambia mi mindset, 
otro tambe por", esaki tabata 
palabranan di Sra Steenen pa 


loke ta trata e implementacion di 
digitalisacion na Maria Goretti 
College y Ayo Kleuterschool. Segun 
sra. Steenen, e proceso a cuminsa 
poco poco, na unda e tabata trece 
su television scol, despues a haci un 
rifa cu a yuda su klas haya 6 tablets. 
Mirando e avanse di e muchanan, 
su persona a wordo acerca pa e 
cabesante di scol pa e curso digital, 
y aki ta unda a yega na un plan di 
digitalisacion pa e dos 5de klasnan. 
E scol a aplica pa e proyecto di 
EduTech y a logra gana, ricibiendo 
asina, 2 smartboards y 25 tablets. 


Pa completa, e scol a pone fondo 
pa asina por adkiri mas tablets 
pa cada mucha por tin un. "Esaki 
sigur ta un logro grandi pa e scol, 
y di gran beneficio pa e muchanan, 
mirando cu nan atencion ta mucho 
mas riba nan lesnan awor. 


Nos ta sigur cu e manera 
interactivo aki di duna les, lo yuda 
e muchanan haya cijfersnan mas 
halto, pa asina por continua nan 
estudio exitosamente”, sra Steenen 
a expresa. 

Hopi informacion esencial pa publico tocante dialyse 


Clinica di Dialyse di Horacio Oduber Hospital 
satisfecho cu charla duna na comunidad 


Un bes mas Clinica 
di Dialyse di Horacio 
Oduber Hospital (HOH) 
a organisa recientemente 
un anochi informativo, 
unda cu den un solo sala 
por a conta cu presencia 
di nefrologo, enfermero 
specialisa, dietista y 
trahado social pa brinda 
informacion importante 
y alabes contesta tur 
pregunta. 


Raysa Carolina, 
zorgmanager di Dialyse, 
a expresa cu durante e 
charla a toca diferente 
tema y a splica tocante e 
dos tiponan di tratamento 
cu HOH ta ofrece, a 
duna splicacion tocante 
nutricion y tambe kico 
tur nan ta topa cu ne na 
momento cu un pashent 
cuminsa dialisa. Tambe 
e bishitantenan a haya 
e oprtunidad pa por a 
haci un chekeo di salud 
completamente gratis. 


Keto bay tin hopi 
pregunta 

Durante e charla hopi 
pregunta a bin dilanti for 
diesnancuaasisti. Enochi 
aki cu a tuma luga na MFA 
Noord. Carolina a indica 
cu e team ta contento 


cu esaki pasobra esey ta 
nifica cu ta hayando oido. 
Ademas nan por a ripara 
cu pueblo tin e interes 
pa asisti na e charlanan 
cu nan ta organisa paso 
tur semper tin tremendo 
acohida. Cu masha 
esfuerso y pasion Clinica 
di Dialyse ta organisa e 
tipo di charlanan aki pa 
for informa comunidad 
den tur bario. 


Danki na tur 

Por ultimo, Raysa Colina a 
gradici e team completo cu 
aorganisa e charla y tambe 
e publico cu a presenta. 
Ademas a recorda tur 
persona cu dia 27 di juni 
proximo pa 11 di mainta 
lo tin un programa LIVE 
riba e Facebook di Horacio 
Oduber Hospital caminda 
cu nefrologo dokter 
Romeo Kock lo ta presente 
den e transmision y lo por 
hacie pregunta e momento 
ey. Keda pendiente paso 
Clinica di Dialyse di 
Hospital (HOH) lo bay 
sigui organisa mas di e 
charlanan di e tipo aki den 
diferente districto pa asina 
por informa comunidad 
tocante e dialyse y su 
consecuencianan. 

Den e ultimo 3 simannan 
Ensefiansa pa Empleo 
tabatin e privilegio di 
por brinda oportunidad 
na un grupo di hoben 
di Fundacion Muchila 
Creativo pa sigui un curso 
na Ensefiansa pa Empleo. 


E Program Manager 
di Horeca na EPE, sr. 
Francis Trimon, a traha 
un programa special pa e 
hobennan aki. Pa 3 siman 
largo, 3biaha pasimannan 
a ricibi un introduccion di 
Hospitalidad como tambe 
di Food & Beverage. 
Parti di e  curiculo 
dedica specialmente na 


Minister Glenbert Croes ta felicita: 


Hobennan di Muchila Creativo cu a termina 
nan curso cu exito na EPE 


e hobennan aki, a encera 
instruccion den e ramo 
di hosting y tambe di 
bartending. 


Den e parti di hosting, a 
elabora riba e importancia 
di tin un actitud servicial 
y positivo. E hobennan 
a fungi den diferente 
funcion (rol) bou di guia 
di e instructora sra. 
Samantha Robert. Den les 
di bartending e hobennan 
aki a haya instruccion di 
entre otro con pa traha 
un  Mocktail (cocktail 
sin alcohol) te na con 
pa brinda un excelente 
servicio na cliente — y 


huespednan. 


E programa aki tabata 
hopi exitoso y cu hopi 
orguyo por anuncia awe cu 
tur hoben a logra obtene 
nan certificado di exito na 
Ensefiansa pa Empleo. 


Nos ta spera cu pronto 
un biaha mas EPE por 
haya e oportunidad pa 


acomoda e grupo aki pa 
nos por sigui ta parti di 
nan desaroyo personal y 
profesional. 


Danki na e leidsternan 
di Muchila Creativo pa 
e confiansa y un gran 
pabien di parti di Minister 
Glenbert Croes na tur 
e studiante di Muchila 
Creativo. 


“Mi tin un admiracion 
enorme pa e hobennan 
aki cu a pesar di tur 
circumstancia, tin e 
interes y determinacion 
pa sigui bay dilanti 
personalmente mediante 
capacitacion profesional”, 
minister Croes a termina 
bisando. 


MINISTER ENDY CROES TA REUNI CU E 
REPRESENTANTENAN DI ROUGH RIDERS 


Recientemente, Minister 
di Enseñansa y Deporte 
Endy Croes a reuni cu 


representantenan di 
Rough Riders, esta Sr. 
Patrick  Keteldijk, Sra. 
Ghislaine Croes, Sra. 


Sharma Geerman-Croes y 
Sr. Gregory Wouters. Den 
pasado e team di Rough 
Riders a entrega Gobierno 
di Aruba un peticion pa 
un pida tereno pa construi 
nan propio pista di BMX 
na Savaneta. Actualmente, 
e team di Rough Riders 
ta practicando na e pista 


di BMX na Jaburibari of 
Sanicolas. 


Nan deseo ta pa e muchanan 
cu ta biba pariba di brug 
por tin un pista di BMX 
den cercania pa practica. 
Durante e reunion nan a 
presenta nan vision y a 
splica e trayectoria cu nan 
a en camina y a trece nan 
peticion dilanti. Minister 
Endy Croes a compromete 
cu e ta bay evalua e 
posibilidadnan y dentro di 
algun siman lo por duna un 
contesta. 

E procedura di keho di dokter di cas 


(21 di juni, 2023) — HAVA, e 

asociacion di dokternan di cas 
na Aruba, ta informa comunidad 
di Aruba encuanto e procedura 
vigente con pashent por raporta 
un keho di su dokter di cas cu e 
meta pa yega na un solucion. 
Si e situacion surgi cu e pashent 
tin keho di e servicio di su 
dokter di cas, e organisacion di e 
consultorio di e dokter, e forma cu 
un empleado di e consultorio ta 
papia cu ne of ta trate, e pashent 
por haci uzo di e procedura aki. 
E procedura aki ta brinda un bon 
oportunidad pa trece mehoracion 
den nos cuido primario. 


Cu e meta primordial pa soluciona 
e keho, e procedura actual ta 
brinda tres opcion na e pashent. 

E prome opcion ta cu semper e 
pashent por comunica e keho na 
su dokter di cas y preferiblemente 
mas lihe posibel. E ta importante 
pa e pashent purba di tene un 
combersacion cu su dokter 
prome. E manera aki ta esun mas 
lihe pa por yega na un solucion y 
pa mantene e bon relacion entre e 


pashent y su dokter di cas. 


E di dos opcion ta tene cuenta cu 
e pashent cu no tin e necesidad 
of deseo di contact su dokter di 
cas personal. Den e caso aki, e 
pashent por yena e formulario 
di keho cu tin disponibel na e 
consultorio di su dokter di cas. 
Por deposite den e box den sala 
di espera. Un funcionario den 
oficina cu ta responsabel pa e 
procedura aki lo comunica esaki 
cu e dokter di cas y e funcionario 
lo tuma contacto bek cu e patient 
pa purba yega na un solucion. 


E delaster opcion ta cu pashent 
por entrega un keho cerca e 
comision di keho di dokter di 
cas (klachtencommissiearuba@ 
gmail.com) ofcerca IVA, Inspectie 
Volksgezondheid  (www.iva.aw). 
Den caso cu segun e pashent e 
keho no a wordo soluciona of e 
pashent no tin e necesidad pa 
papia cu su dokter directamente, 
e por contact un di e dos 
organisacionnan aki. Nan rol ta 
pa intermedia y si ta necesario 


nan como partido neutral por haci 
cualkier investigacion necesario. 


E comision di keho di dokter di 
cas ta consisti di 5 profesional 
di e sector medico, di cual e 
president ta un specialista medico 


y e persona aki no ta un dokter 
di cas. Tambe tin un hurista 
como miembro di comision, un 
funcionario y dos dokter di cas. 
E rol di e comision aki ta pa 
intermedia. Un ehempel di nan 
tarea ta encera haci investigacion 
si erornan medico a tuma lugar. 


E meta di e procedura di keho di 
dokter di cas semper mester ta 
pa por mehora e calidad di cuido 
di nos dokternan di cas. Esaki lo 
ta mihor posibel ora dokternan 
di cas haya e feedback necesario 
for di nan pashentnan via ruta 
oficial. Un keho via rutanan no 
oficial, por ehempel riba social 
media, lo no contribui pa yega na 
un solucion adecua pa tur partido. 


Pa por keda informa encuanto 
dokternan di cas na Aruba y 
e trabou cu nan ta haci como 
specialista medico di cuido 
primario, por bishita e pagina 
di Facebook (HAVA Aruba) of e 
website di HAVA www.havaruba. 
org. 


ULTIMO DIA PA SOLICITA TA 5 JULI 2023 


KPA TA BUSCANDO DOS ANALISTA OPERACIONAL 


MACUARIMA, ARUBA: Ata bo oportunidad 
unico pa solicita. Cuerpo Policialnan di Reino 
den Caribe conhuntamente cu RST (Recherche 
Samenwerkingsteam) ta habri vacatura pa 
recluta 8 analista. 


E meta pa cu esaki ta, pa nos haya un miho 
bista di fenomenonan of trendnan relaciona 
cu criminalidad. Cuerpo Policial Aruba ta 
enbusca di dos (2) persona local tanto hende 
muhe of homber pa solicita pa bira analista 
operacional S9. 


Bo soño tawata semper pa bin traha serca nos 
y aporta na bo pais? Awel esaki ta bo momento. 
Amplea bo carera, crece y siña mas den area 
di husiticia. 


Pa solicita tin algun rekesito pa cumpli cune: 

. Un diploma di HBO den area di 
seguridad (por ehempel, criminología of 
studionan di seguridad), 


. Un conexion demonstrabel cu parti 
caribe di Reino Hulandes, 
. Experencia cu metodonan’ y 


tecnicanan, 
. capacidadpatrahaindependientemente 


== 


NOS TA BUSCANDO 


ABO 


INFORMACION: 


Pa preguntan of kier informacion ariba e forma di traha 


jen Cuerpo Policial na Aruba por tuma contacto cu señor Adrick Croes 
Tel:+297 597 5233, 
Email: adcroes@kparuba.com 


manda carta motiva y bo CV na 
email: werving@rstpolitie.com. 


cu diferente programanan di computer, 

° Habilidad pa buska den fuentenan 
habri, 

. Afinidad y/o experencia cu 
investigacion y problematicanan, 


° Habilidad pa scirbi y papia idioma 
Hulandes, 
: Bon dominio di Ingles. Dominio di 


Papiamento y conocimento di Spaño. 


5 KORPS POLITIE ARUBA 


Pa pregunta of kier informacion ariba e forma 
di traha den Cuerpo Policial na Aruba por 
tuma contacto cu señor Adrick Croes +297 
597-5233 of por manda email na adcroes@ 
kparuba.com 


Ultimo dia pa solicita ta 5 juli 2023 y manda 
carta motiva y bo CV na werving@rstpolitie. 
com. 

MINISTER ENDY 
CROES A REUNI CU 
REPRESENTANTENAN DI 
BARCADERA NIGHTS 


En conexion cu e competencia di 
drifting dia 2 di december proximo 


Diamars atardi, Minister Endy Croes a reuni cu Sr. 
Edward Bremo, Sra. Krystelle Wever y Sr. Jonathan 
Harsveld di Barcadera Nights Foundation. E organisacion 
ta organisa careda di drag race riba e pista di Palo Marga 
y drifting. Barcadera Nights tin planea pa organisa di 2 
di december proximo un competencia di drifting hunto 
cu un Pro Driver Drifter, kende lo ta pa prome biaha den 
historia na Aruba. 


En conexion cu e evento aki Barcadera Nights tabata 
sondea diferente luga unda nan por organisa e 
competencia di drifting. Minister Endy Croes a expresa 
cu Ministerio di Deporte lo contribui riba algun peticion 
cu Barcadera Nights a haci riba e.o. un posibel tereno pa 
organisa e evento aki. 


E tereno ta cay bou otro ministerio, pero mesora Minister 
Endy Croes a haci e prome contactonan. Dentro di poco 
Minister Endy Croes por duna nan un contesta di kico ta 
e posibilidadnan y lo keda den comunicacion estrecho cu 
Barcadera Nights pa cu esaki. 


Alabes, Minister Endy Croes ta desea Barcadera Nights 
hopi exito cu preparacion y organisacion di e evento. 


BRIYANDO FUERTE + TRECIENDO CLARIDAD 


DPENBAAR 
MINISTERIE 
ARUBA 


Corte di Prome Instancia 22 juni 2023 


Horario | Sospechoso | 

Acto Castigabel 


Verzetzaak. 


C.G. ta wordo acusa di posesion di droga riba 8 
di november 2021. 


B. ta wordo acusa di a maltrata un persona cu u 
arma riba 19 di april 2020. 


M. ta wordo acusa di a maltrata un persona riba 
4 di juni 2020 y di a comete violencia den 
publico. 

C. ta wordo acusa di a maltrata su casa riba 18 d 
februari 2022, dor di dal e varios biaha cu 
mokete cera den cara. 

R.R. ta wordo acusa di ladronicia cu violencia y 
di posesion di un arma riba 22 di maart 2021. 


W. ta wordo acusa di ladronicia di un jerrycan y 
un bateria riba 28 di augustus 2022. 


J. ta wordo acusa di a maltrata un persona cu un 
arma riba 4 di september 2021. 


N.G. ta wordo acusa di maltrato riba 11 di juli 


2021. 


S. ta wordo acusa di ladronicia den e periodo di 
september 2019 y december 2020. 


Corte di Prome Instancia 29 juni 2023 


Horario Acto Castigabel 


14.00 |J.A.L. 


n nl 


Pro forma. L. ta wordo acusa di a menaza un 
persona cu morto riba 5 di maart 2023, haciendo 
uso di un arma di candela. E ta wordo acusa di 
posesion di un revolver y balanan riba e fecha 
menciona. 


Pro forma. I. ta wordo acusa di tabata bende 
droga den e periodo di 21 di juli 2022 te 7 di 
maart 2023. 

En conexion cu Dia di San Juan — Dera Gay 2023: 


MINISTER DI CULTURA XIOMARA MADURO A BISHITA ARCO 
IRIS KLEUTERSCHOOL Y COLEGIO FRERE BONIFACIUS PA 


Colegio Frère 
Bonifacius 


Den cuadro di Celebracion 
Dia di San Juan — Dera 
Gay dia 24 di juni 
proximo Minister di 
Cultura Xiomara Maduro 
ta bishitando algun scol 
pa promove e celebracion. 
Diamars mainta e 
mandatario a bishita 
Arco Iris Kleuterschool 
y despues Colegio Frere 
Bonifacius caminda a 
bishita varios klas. Tabata 
un bunita mainta caminda 
a conta e muchanan di e 
fiesta di Dia di San Juan 
— Dera Gay y a splica e 
muchanan con esaki ta 
wordo celebra, e cosecha, 
baile, storia y wega di Dia 
di San Juan y tambe pa no 
cende candela, ya cu esaki 
ta dañino pa nos salud y 
medio ambiente. 


E muchanan a baila y 
tambe a haci e wega di 
grito di gay. A invita e 
muchanan pa participa 
den e concurso di 
pintamento cu ta den 
e buki "E cosecha di 
Juancho" cu a ser reparti 
na tur scol. Ademas a haci 
un invitacion pa sintonisa 
e 8 episodio di Historia 
di San Juan — Dera Gay 
produci pa UNOCA cu ta 
wordo pasa e siman aki 
di diamars pa diabierna, 


PROMOVE NOS FIESTA DI SAN JUAN - DERA GAY 


na Telearuba pa 5 or di 
atardi, Diario TV Canal 
48 pa 6 or di atardi y 
Canal 22 pa 7 or y mey di 
anochi. 


Na final Minister Maduro 


a gradici e docentenan y 
muchananan pa e bunita 
recepcion. 

62 ana di celebracion di Fiesta di San 


S.V. Sport Boys 


Juan, Dera Gay di S.V. Sportboys 


Dia 24 di juni 2023 SV. 
Sport Boys ta celebra su 
tradicional Fiesta di Dera 
Gay riba Dia di San Juan. 
Esaki ta di 62 afia ta or- 
ganisa e fiesta cultural 
aki, den su forma original 
y alaves celebra su 65 aña 
di existencia. 


E celebracion lo cuminsa 
5:00 di atardi. Di 5:00 te 
cu 7:00 pm lo tin Cah'i Or- 
gel Mi Adorada di Chido 
Marin y Grupo di Baile 
bao direccion di Madeline 
Kelly. 


Di 7:00 te cu 9:30 pm 
Grupo Stimami lo anima 


e Baile di Bandera, Mata- 
mento di Gay. 

E persona cu logra Mata 
e Gay ta bira e heroe di e 
anochi aki y mescos cu 
esun cu haya e Bandera di 
San Juan ta ricibi nan pre- 
mio. Pa 9:30 lo tin Baile di 
Wals. 


Pa 10:00 pm ta sigui cu un 
fiesta bailabel bao encargo 
di “Grupo di Betico” cu un 
bon repertorio musical pa 
anima e fiesta te den mar- 
duga. 


Un y tur ta keda invita pa 
bincelebrahuntocuepueb- 
lo di Santa Cruz Pariba e 


Parlamentario Alvin Molina (MEP): 


S 


$ 


z 


Cel- e- 
bracion di San Juan na 
Sport Boys Club situa na 
Angochi. 


Entrada ta un sonrisa, 
bar y cushina ta bon surti. 
Tambe lo bai tin tentnan 
di Obra di Man, Cos Dushi 
y Benta obra di Habon. 


Mester sigi inverti den Enseñansa 
pa Comunidad 


Durante siman, mi a bishi- 
ta Enseñansa Pa Empleo 
(EPE) hunto cu nos Min- 
ister President, Minister 
di labor y mi colega Ricky 
Hoek. 

E facilidad no ta comple- 
tamente cla, pero por 
mira caba cu e ta un hoya 
di proyecto. Enseñansa 
pa Empleo tin varios lo- 
calidad- y ekiponan nobo 
cu lo brinda un cantidad 
grandi di curso na comu- 


nidad di Aruba pa asina 
nan por sigui desaroya 
nan mes. Casi 600 hende 
ta haya curso na Enseñan- 
sa pa Empleo, tanto local 
cu no tin un trabou ainda, 
como esnan cu ya ta activo 
den mercado laboral, pero 
cu kier sigui capacita nan 
mes of cu kisas ta desea di 
cambia di profesion. Tam- 
be, esnan cu ta bin di afo y 
kier participa activamente 
den e mercado local ta 


haya e hermentnan pa por 
contribui mas miho posi- 
bel na nos pais. E alum- 
nonan di Muchila Cre- 
ativo tambe ta haya curso 
den horeca como waiter y 
bartender. Despues di fi- 
nalisa e curso ta ricibi un 
certificado y por drenta 
den mercado laboral. Mi a 
dialoga cu e directora Sra. 
Sabine de Groot unda mi a 
enfatisa riba e importan- 
cia pa sigui amplia e “net- 


work” cu ta envolvi den 
Enseñansa pa Empleo, pa 
asina sector priva tambe 
por haci mas miho uzo 
ainda di e facilidad cu tin 
pa por duna enseñansa na 


empleadonan y kisas has- 
ta aporta na un manera fi- 
nanciero. Y asina e merca- 
do laboral di Aruba vooral 
pa nos localnan bira uno 
mas exitoso ainda. 

Dowers 


Minister Oduber mester asumi su 
responsabilidad den Vacuna Gate 


Relaciona cu tratamento 
di e caso di Vacuna Gate 
andando recientemente na 
Corte di Prome Instancia, 
parlamentario di Partido 
di Pueblo Arubano (AVP), 
drs. Arthur Dowers ta rei- 
tera su opinion cu e titular 
di Salud Publico, Dangui 
Oduber mester, no sola- 


mente bin dilanti y duna 
cuenta, pero tambe asumi 
e responsabilidad y entre- 
ga su retiro. 

E fayonan cu a hiba na e 
investigacion di varios ho- 
ben pa supuesto benta di 
certficado falso di vacuna- 
cion ta djis algun di e abu- 
sonan cu Gabinete Wev- 


er-Croes I y II a comete 
durante e temporada di 
pandemia contra e pueblo 
di Aruba. Tabatin tambe 
boet y medidanan irealis- 
tico cu no tabatin ningun 
contribucion na e comuni- 
dad. 

E fraude den sistema di 
registro di vacuna ta simi- 
lar na loke a sosode cu e 
programa di FASE, segun 
Dowers. Miyones a bay 
pa persona cu no tabatin 
mester, mientras cu esun- 
nan cu en realidad tabata 
merece, a keda sin haya 
un ayudo. Tur e fayo aki a 
keda aproba y pordona pa 
coalicion di MEP y RAIZ 
den Parlamento. 

Awo Vacuna Gate ta yega 
corte y ta constata cu tres 


persona, campafiado di e 
minister tabatin e poder di 
mina e programa di salud 
y crea risico pa otro ciu- 
dadano. Un crimen grave, 
na opinion di e Dowers. 
Berdad casonan similar 
a pasa a otro pais, sinem- 
bargo, e mandatarionan 
responsabel a sea retira 
boluntariamente of haya 
nan retiro. 


Na Aruba Ministerio Pu- 
blico ta papia di un or- 
ganisacion criminal, pero 
ta tres detencion so tin y 
Dowers ta cuestiona cu e 
investigacion no a desen- 
mascara tur esunnan in- 
volucra. Y no ta e prome 
fout grave di Minister 
Oduber; prome cu esey 


tabatin e lekmento di lis- 
ta di personanan infecta. 
Supuestamente a haci un 
investigacion, di cual nada 
concreto a sali na cla. 
Asina mes, a duna ken cu 
ta acceso na e sistema di 
otorgamento di certificado 
di vacuna. 

Dowers: “Si esaki no a re- 
menta di e forma cu el a re- 
menta, nan lo a tap'e tam- 
be. Ta hopi cos a sconde y 
stroba di sali na cla. 


Te hasta a papia di figura 
prominente cu a haya doc- 
umento falso relaciona cu 
covid. Por ta el a caba pa 
awo, pero dia cu e gobi- 
erno aki bay, lo bin inves- 
tigacion mas profundo y 
amplio. 


Minister Dangui Oduber 


BON REUNION CU VACATION RENTAL 
PROFESSIONALS ARUBA 


ORANJESTAD - Dialuna Minister di Turismo 
y Salud Publico sr. Dangui Oduber a reuni cu 
Vacation Rental Professionals Aruba (VRPA). 
Un reunion ameno caminda a papia riba e fu- 
turo di e Vacation Rentals na Aruba y henter 
e proceso di digitalisacion di permisonan den 
horeca. 

Ultimamente ta tende e topico di vacation 
rentals basta, e topico aki sigur tin e atencion 
di Minister Dangui Oduber cu ta esun encarga 
pa trece e cambionan necesario. 

Minister Oduber a splica cu ta hopi importante 


pa bin cu regulacionnan pa propietarionan di 
other accommodation. Gobierno ta bay regula 
esaki a base di otorgamento di un permiso di 
gobierno cu tur e propietarionan di e other ac- 
commodation mester tin pa por opera. 

Segun e mandatario e reunion aki ta impor- 
tante como cu eta duna e oportunidad na VRPA 
pa por a duna nan input. E idea ta pa yega na 
un maneho cu ta practico pa un y tur. Pa crea y 
mantene e igualdad den e condicionnan pa por 
opera como negoshi aki na Aruba y crea e level 
playing field cu tin mester. Tambe pa gobierno 
haya su fair share. 

E mandatario a duna di conoce cu ya caba 
tin accionnan concreto cu a wordo determina 
kiko ta e siguiente pasonan. Minister Oduber 
a splica cu ya caba ta den proceso pa privati- 
sacion di e unidad di Dienst Warenkeuring en 
Hygiene cu ta parti di DVG. E idea ta pa e uni- 
dad aki bira un sui generis y encarga su mes cu 
henter e proceso di dunamento di permiso na 
e vacation rentals. 

E mandatario a duna di conoce cu den e si- 


mannan nos dilanti lo bay duna mas informa- 
cion tocante e desaroyo di e plataforma digital. 
Riba e plataforma aki e cumunidad lo mester 
pidi cualkier permiso di horeca manera: Ho- 
tel, Servicio All-inclusive, Koffiehuis, Societeit, 
Slijterij, Bierhuis, Logement/ Air BnB, Restau- 
rant y Ice cream parlor. 

Minister Oduber ta convenci cu na momento 
cu e proyecto aki keda cla, e trabounan lo bay 
na un manera mas eficiente caminda ta bay 
brinda un mihor servicio na e clientenan di 
Gobierno. Si tur cos cana bon dentro di poco 
lo bai “live” cu e plataforma digital. 

INNO-Fonds disponibel pa Karibe 


Willemstad — Wereld Nat- 
uur Fonds (WWF-NL) ta 
duna un impuho na kon- 
servashon di naturalesa 
internashonal dor di pone 
fondonan disponibel pa 
proyektonan inovativo 
den i pafó di Hulanda. E 
INNO-Fonds di WWF-NL 
tambe ta disponibel pa 
proyektonan den Karibe 
Hulandes i Siirnam. Ta 
posibel pa risibi un sup- 
sidio di máksimo 10.000 
euro pa proyekto. 


E INNO-Fonds tin komo 
meta pa duna sosten na 
organisashonnan chikitu 
ku nan proyektonan pa 
konservashon di naturale- 
sa. E fondo por sirbi komo 
finansia den komienso pa 
diferente tipo di proyekto 
manera pa edukashon, in- 


Hulandes i Surnam 


vestigashon, ekspanshon 
di trahadónan etc. Por ap- 
liká te ku 30 di yüni 2023 
via e página https://www. 
wwf.nl/wat-we-doen/ 
actueel/inno-fonds/aan- 
vraag. 


Un ehèmpel di un proyek- 
to ku a risibi supsidio di 
INNO-Fonds ta e proyek- 
to piloto di RoffaReefs. 
RoffaReefs a diseñá un 
sistema flotante pa kria 
(kweek”) larva di piská 
marino, tantu den akuario 
komo den naturalesa. E 
kompania nobo, fundá 
na Diergaarde Blijdorp, 
ta test su sistema di kria 
(kweek”) piská den en 
awanan rònt Boneiru. Ta 
interesante pa investigá e 
funshon ku piskánan por 
tin pa mantené i mehorá 


e ekosistema. Piskánan 
di ref ta importante pa e 
salú di refnan di koral, 


por ehèmpel, dor di kome 
alganan ku ta krese ekse- 
sivamente. Si tin muchu 


alganan, nan ta sofoká e 
koralnan i nan por muri. 


Arthur Dowers a descualifica su mes pa 
bira Minister di Husticia den futuro 


Un biaha mas partido MEP a 
tuma nota di un atake sin pia 
y sin cabez di parti di ex Minis- 
ter di Husticia Arthur Dowers di 
AVP contra autoridadnan oficial 
di nos pais. Den su ultimo atake 
sr. Dowers a comproba un biaha 
mas cu su persona y partido AVP 
desde principio no ta respeta au- 
toridadnan oficial den nan inves- 
tigacionnan y constantemente ta 
cuestiona henter e procedura hu- 
dicial. Den pensamento troci di 
partido AVP, husticia no ta ciego! 


Un sin respet total 

Den su ultimo reaccion relaciona 
cu e caso di vacunacion, sr. Dow- 
ers a mustra su desconfiansa y sin 
respet total pa loke ta e investiga- 
cion cu autoridadnan a haci den e 
caso aki. Alavez su persona a bag- 
ateliza tur e trabaonan profesion- 
al y imparcial di e autoridadnan 


concerni. Y tabata parce como 
sifuera cu Dowers mes tabata de- 
sea di ta sinta riba stoel di Land- 
srecherche y Ministerio y instrui 
nan kico y kende(nan) mester ser 
investiga y te hasta cuanto castigo 
lo mester pidi pa e sospechoso- 
nan. 


Agitacion contra OM 

Hecho ta cu na tur ocasion y na 
momento cu un caso no sali na 
agrado di partido AVP, nan ta 
agita y critica entre otro Landsre- 
cherche y Ministerio Publico. Nos 
tur por corda ainda con prome cu 
eleccion 2021, colega di Dowers, 
esta Benny Sevinger a expresa cu 
si vota pa su partido AVP, nan lo 
ruim op e departamento di Minis- 
terio Publico. Y poco luna despues 
dilanti di Cas di partido AVP den 
Rancho nan a bolbe expresa e me- 
nasa serio aki contra Ministerio 


Publico, esaki den presencia di un 
otro politico fracasa y sin curpa, 
esta polis Eric Ras. 


FASE y Vacunacion 

Alavez den su reaccion Arthur 
Dowers a referi na ehecucion di 
e proyecto di FASE y tambe Va- 
cunacion. Lo ta bon pa refresca 
mente di Dowers un biaha mas ya 
cu tabata hustamente e proyecto 
di FASE a percura pa pone pan 
riba mesa di miles di famia na 
Aruba y cu e proyecto di Vacuna- 
cion a haci nos pais mas resiliente 
y p'asina nos por a recupera di e 
pandemia devastador. Awe henter 
comunidad ta disfrutando di e re- 
cuperacion aki. 


Por ultimo, AVP mester com- 
prende loke un hues den pasado 
a dicta como sentencia den e caso 
di bentamento y destruccion di e 


kiosco di sr. Gibbs den Caya Beti- 
co Croes. Hues den su sentencia 
a declara cu e gobierno di AVP a 
zaag na e pianan di stoel di nos 
democracia. Pues AVP ta conoci 
caba como un partido cu ta dis- 
puesto pa sigui trapa riba democ- 
racia di nos pais. 

Cu e pensamento y actitud me- 
diocre di Arthur Dowers sigu- 
ramente el a descualifica su mes 
pa bira Ministro di Husticia den 
futuro. 

“Tur famia cu mi bishita y reuni 
cune ta sclamado e mesun dolor. 
Nos pueblo ta pasando un amar- 
gura inacceptabel. Miles y miles ta 
bibando den un pobresa alarman- 
te. E cosnan di mas basico a bira 
imposibel pa asina tanto famia. Y 
awor nos ta bai haya otro medida 
cu ta e 7% BBO na frontera”, e lid- 
er di oposicion, mr. Mike Eman a 
expresa cu hopi preocupacion. 

Nos mamanan cu ta biba diari- 
amente cu e preocupacion di falta 
di placa, cu prijsnan aumentando 


SH Da 


Lider di AVP, mr. Mike Eman: 


POBRESA ALARMANTE DEN BARIONAN !! 


» Er: 


drasticamente y un acumulacion 
di debe ta esnan cu mas ta sufri 
di e pobreza creciente na Aruba. 
Eman ta bisa. Nos mamanan ta 
worde confronta diariamente cu 
e placa no ta yega y e dolor cu 
na cas no por provee pa e famia 
cu e alimentacion necesario. Un 
situacion sumamente doloroso cu 
ta conduci na preocupacion y un 
stress cu efectonan hopi negativo 
pa salud fisico y mental. Tur esa- 
ki tambe cu presion grandi riba 
e nucleo familiar y cu hopi vez 


ta conduci na fragementacion di 
hogar y hobennan desorienta. 

E lider di fraccion di AVP, mr. Mike 
Eman ta bisa cu tur dia e ta papia 
cu y scucha di nos mamanan con 
dificil nan tine. Nos ta mira nan 
clamor bek tambe den e cifranan 
di Centraal Bureau Statistieken 
y Banco Central. Tur ta confirma 
locual nos ta mira y tende di nos 
mamanan: aumento dramatico 
di costo di bida, miles di famia 
den crisis financiero y poder di 
compra severamente afecta. Nos 
mamanan empleado, profesional, 
empresario y nos mamanan gran- 
di bibando uncamente di un pen- 
sioen, tur ta sufriendo, e lider di 
AVP mr. Mike Eman ta accentua. 
E Gobierno actual di MEP/RAIZ 
no ta parce di ta realisa kico y con 
nos mamanan y na famianan ta 
sufriendo. Aruba ta bai di un me- 
dida pa otro mientras gobierno di 
Evelyne Wever Croes den pleno 
cara di un pueblo den dolor ta 
keda aumenta su gastonan di luho 
y ta keda favorece amigonan y fa- 
miliar. 

Fraccion di AVP a entrega un 
Presupuesto Alternativa pa trece 
alivio pa miles di famia na Aruba, 
pa cambia e rumbo di un maneho 
di malgastamento di recursonan 
y pone prioridadnan corecto. A 
pone prioridadnan den e Presu- 
puesto Alternativa pa salbaguar- 
dia acceso na ensenjanza liber, 
acceso na cuido medico, juda 
famianan cu muchanan cu un 
limitacion, soluciona problema di 
werkster y mucho mas. 

Fraccion di AVP a substancia e 
cambio di rumbo aki pa trece 
perspectiva positivo cu cifra den 
su Presupuesto Alternativa, pero 
MEP/RAIZ kier a continua riba 
e rumbo di medida. Y awe e su- 
frimento ta den tur skina di nos 
Pais. E lider di oposicion ta bisa 
cu lo keda bringa e medidanan 
cu Gabinete Wever Croes ta bini 
cune atrobe cu alma y curpa. “Nos 
tin un responsabilidad cu Pueblo 
y Pais, nos tin un copmpromiso cu 
e Bon Comun y pesey nos lo keda 
lucha pa e cambio”, Eman a finali- 
sa bisando. 


Presidente Corte Comun a bishita Minister Thijsen 


MA) RRRBBERRRD! 

Den Haag — Presidente 
di Corte Comun di Husti- 
cia mr. Mauritsz de Kort 
a haci un bishita di cor- 
tesia na Minister Pleni- 
potenciario mr. Ady Thi- 
jsen. 


De Kort ta na Hulanda 


pa un bishita di trabao 
y a bishita tambe Min- 
ister Plenipotenciario di 
Curacao Carlson Manuel 
y Minister Plenipoten- 
ciario di St. Maarten 
Rene Violenus. 


Durante di su bishita na 


Arubahuis e Presidente 
di Corte Comun a haci 
den nomber di e “Be- 
heerraad” y directiva di 
Corte Comun di Husticia 
entrega di e relato anual 
y cuenta anual 2022 na 
Minister Thijsen. 

E tema di e e relato anual 
y cuenta anual ta Novus 
populus, cogitationes 
novas”, cu otro palabra: 
hende nobo, punto di bi- 
sta nobo. Den bista di e 
mundo moderno sr. De 
Kort a haci entre un for- 
ma digital di e documen- 
tonan na e mandatario. 


Minister Thijsen a gradi- 
co sr. De Kort pa esaki y a 
bisa cu Aruba keto bai ta 
orguyoso cu un Arubiano 
ta Presidente di Corte 
Comun di Husticia. 

Nota pa redaccion: E 


potret ta cortesia di Arubahuis 

Diamars mainta e miem- 
bro di fraccion di Partido 
di Pueblo Arubano (AVP) 
a hiba palabra pafo di sede 
di e partido na Playa pa 
bolbe vocifera nan disgus- 
to y transmiti e disgusto 
di pueblo pa e rumbo cu 
e pais ta hibando. Specifi- 
camente a papia di e pro- 
puesta di ley pa BBO na 
frontera cu den e proximo 
dianan lo ta tratando den 
Parlamento. Segun Sev- 
inger, Gabinete Wever- 
Croes ta haci costo di bida 
na Aruba impagabel y ta 
haci nada pa alivia e situa- 
cion. 

Sevinger a splica cu unda 
cu bo bay rond di nos 
isla, tur hende ta papia di 
e mesun cos y esey ta cu 
no por biba mas. Seis afia 
despues cu gobierno a pri- 
minti cu e crisisheffing lo 


Parlamentario Benny Sevinger 


Nada positivo ta pasa bou di e gobierno 
aki y esey ta e tristo berdad 


ta temporal, ainda e tey y 
ta sigui hacie mas pisa pa e 
ciudadano. Mientrastanto, 
Gabinete Wever-Croes no 
ta dispuesto pa corta ni 
den su gasto di personal, 
ni den loke ta paga na abo- 
gado, ni den biahamento, 
ni tampoco den e autonan 
cu nan ta core aden. 

E tres gasto principal di 
famia ta utilidad, vivi- 
enda y comestibel, segun 
e parlamentario,y tur tres 
e gobierno aki a aumenta 
y no cu un tiki, pero cu 
mas di 30%. Di otro ban- 
da, ningun entrada a bay 
dilanti. A sigura cu nan 
tabata conoce e materia 
y tabatin e solucionnan, 
pero na luga di mehora, a 
keda sin hedge, a aumenta 
BBO y awo ta bin cu mas 
impuesto. “Nan ta castiga 
e pueblo cu mas di 100 mi- 


TAXI BOYS NET 


Calabas/Kudawecha - Di- 
ahuebs 15 di juni tabatin e 
tan spera sambombaso di 
domino entre Team Snor, 
bou liderazgo di e cono- 
cido ‘Snor’ Perez, contra 
e trabucnan di Taxi Boys, 
bou guia di Captain Sala- 
din. 

E ya famoso Domino 
Square Garden aya na Ku- 
dawecha tabata rand rand 
di fanatico y partisipante 


den un ambiente “a chu- 
parse los dedos"! 

E bataya ta start poco 
‘ferfelu’ pa Snor, ya cu pa 
halftime score ta 11 - 6 
na fabor di Taxi Boys, y 
Team Snor a haya dos sa- 
pato blanco blanco caba! 
Den seno di Team Snor 
tin locual na Hulanda nan 
ta yama “een storm in een 
glas water’! Management 
crisis total y tin cambio 


yon florin extra,” Sevinger 
a comenta. 

Berdad tin inflacion, pero 
esey ta pa henter mundo, 
no Aruba so. Asina mes, 
haci compras na un su- 
permercado na Hulanda 
ta mas barata cu na Aru- 
ba y nan salario ta mas 
halto. Bou di e excuus cu 
kier crea un level playing 
field den comercio, ta haci 
tur cos pa tur hende mas 
caro. Cu e impuesto nobo, 
gobierno lo haya 40 miyon 
florin extra pa aña; na loke 
Sevinger ta puntra su mes 
cu si 7% ta 40 miyon, e ora 
ey 100% lo ta 540 miyon 
y ciudadanonan na Aruba 
no ta importa 540 miyon 
florin pa aña. 


E triki di e Gabinete Wev- 
er-Croes ta cu door di bin 
cu un impuesto nobo, ta 


di ‘pitcher’ pa Team Snor, 
Captain Magda ta tuma 
timon. Despues cu e pasa- 
palonan gratis a baha na 
ordo, Team Snor a subi 
mesa cu animo halto ya cu 
nan ta bou 'new manage- 
ment’. Y dicho hecho, cos 
ta cuminsa bolter poco- 
poco pa Team Snor ya cu 
si prome cu halftime cos 
tabata ‘un pa nos - dos pa 
nan, awo gradualmente 
cos a cuminsa bolter den 
‘dos pa nos - un pa nan’! 
Team Taxi ta yega 20 pun- 
to, y Team Snor ta enfren- 
ta lomba contra muraya 
cu 16 punto. Pero, Captain 
Magda ta ‘ijzersterk’ y ta 
nenga di dobla bou pre- 
sion. E wega ta na 20 - 17 
pa Taxi ... 20 - 18, 20 -19, 
y sensacionalmente contra 
tur expectativa Team Snor 


aumenta obligatoriamente 
e omzet (entrada) di tur 
negoshi y riba e omzet ta 
bolbe cobra BBO. Parce cu 
e mas di 1 biyon florin cu e 
gobierno aki a haya desde 
cu nan a sinta no ta sufi- 
ciente. E ciudadano tin cu 
puntra su mes ta kico el a 
haya a cambio di e 1 biyon 
florin ey. Acaso ta e un tra- 
pi na Colony? 

Partido AVP, den su pre- 
supuesto alternativo, 
a mustra con Gabinete 
Wever-Croes por a corta 
facilmente sin trece mas 
sacrificio pa e pueblo; 
sinembargo no tin bolun- 
tad pa haci esey. Sevinger: 
“Nan sa cu nan dianan 
ta conta y esey ta e tristo 
realidad. P'esey no ta dis- 
puesto pa corta ningun 
caminda” y ta enrikece y 
disfruta mas cu por tanten 


ta empata na 20 -20! 
Furor total na Domino 
Square Garden, pero ata 
.. e famoso triki caminda 
tur hende ta haya un “kle- 
ine boodschap’ y tin cu 
core bay baño a cuminsa! 
E pober porta dje baño a 
keda mescos c'un draaid- 
eur di un luga cu ta parti 
placa por nada! Na final, 
memey dje pandemonio, 


cu por. 


E parlamentario a conclui 
bisando cu e y su colegan- 
an ta keda masha atento n 
a desaroyonan di e proxi- 
mo dia, specialmente na e 
tratamento di e ley di BBO 
na frontera y lo haci tur 
loke ta nan alcance pa go- 
bierno no sigui perhudica 
pueblo. 


UN PUNTA MAS LIHE CU TEAM SNOR! 


un grito ne. ta cay ... 
TAXI BOOOOYS!!! Y dje 
forma aki ta yega final na 
un partido sumamente ex- 
citante y emocionante ca- 
minda Taxi Boys ta gana 
nip-nip cu 21-20! Shon- 
nan, keda pendiente paso- 
bra 24 di juni Team snor 
lo los otro sambombaso 
atrobe contra Bou Dak 
Boys! yegaaa! 

SER ta hana presentashon riba 
introdukshon di florin karibense 


Willemstad, 20 di yüni 2023 — E 
ekipo di banko sentral di Kórsou 
i Sint Maarten (CBCS), ku ta en- 
kargá ku e proyekto di introduk- 
shon di florin karibense, a tene, 
djabièrnè 16 di yüni último, un 
presentashon na Konseho Sosial 
Ekonómiko (SER) riba introduk- 
shon di florin karibense, ku tur 
probabilidat lo tuma lugà den e di 
tres kuartal di 2024. 

Na momento ku Kórsou i Sint 
Maarten a atkerí e status di pais 
outónomo den Reino Ulandes dia 
10 di òktober 2010, e Areglonan 
di Estado di Kòrsou (artikulo 88) 
i di Sint Maarten (artikulo 100) 
ta stipulá ku lo tin un supervisor 
(CBCS) pa kontrolnan monetario, 
finansiero i di integridat. 


En kuantu e banko sentral kom- 
parti i su kuadro normativo per- 
tinente, Kòrsou i Sint Maarten 
a yega, inisialmente, dia 26 di 


novèmber 2008, na akuerdonan 
di prinsipio ku posteriormente, 
durante e reformanan konstitush- 
onal, a ser konsagrà den e Statuto- 
nan di Banko Sentral di Kòrsou i 
Sint Maarten. Esakinan tin komo 
puntonan klave: establesimentu 
di un banko sentral komun komo 
entidat huridiko públiko, krea- 
shon di un union monetario i un 
moneda komun ku ta basa riba un 
kambio fiho ku doler estadoun- 
idense. 

Statutonan di banko sentral ta 
preskribí den artíkulo 1 ku florin 
karibense lo ta e moneda ofisial 
di e dos paisnan i ku CBCS lo ta 
e entidat enkargá pa fiha e tipo di 
kambio ofisial di divisa, teniendo 
na kuenta e balor di florin kari- 
bense (artíkulo 9). 

Entre otro e debate riba posibel 
“dolarisashon” a retrasá introduk- 
shon di florin karibense. Sin em- 
bargo, aktualmente e atenshon ta 


ogr 


fihá riba aplikashon di e kambio 
monetario importante aki. 

E presentashon ku e ekipo di 
CBCS a tene na SER, komo e ór- 
gano konsultivo i di konseho di 
gobièrnu i di parlamento di Kòr- 
sou, ta un paso importante den 
preparashon di introdukshon di 
florin karibense ya ku e ta garan- 
tisá transparensia i kompromiso 
di interlokutornan sosial, ku na su 


Prome Minister Evelyn Wever-Croes: 


debido tempu lo por kondusí na un 
kresementu ekonómiko inklusivo 
i sostenibel. Opteniendo posibel 
respaldo di SER, e ekipo di CBCS 
posiblemente lo por sigui enka- 
miná un transishon responsabel 
i satisfaktorio na e moneda nobo 
ku na su turno lo por kontribuí 
na fomentá stabilidat ekonómiko 
i prosperidat den e union mon- 
etario. 


Lidera door di Minister Plenipotenciario di Aruba, señor Ady Thijsen 


DELEGACION DI ARUBA TA REUNI CU “INSITUUT VOOR 
PUBLIEKE ECONOMIE’ 


Delegacion di Aruba, bou di encargo di 
Minister-President di Aruba señora Evelyn 
Wever-Croes y lidera door di Minister Pleni- 
potenciario di Aruba, señor Ady Thijsen, ta 
participando na diferente reunion strategico 
den cuadro di Aruba su trayecto di recupera- 
cion. Asina e biaha aki a reuni cu expertonan 
di 'Instituut voor Publieke Economie' e asina 
yama ‘denktank’ independiente. E instituto ta 
encarga cu duna conseho riba diferente tema 
manera maneho economico y maneho di pro- 
supuesto. 


Den cuadro di su recuperacion e tema di 
maneho financiero ta esencial pa Aruba su 
recuperacion. Adicionalemente por indica cu 
e meta di e instituto aki ta pa haci temanan 
financiero compleha, accesibel y transparente 
pa publico y pa asina contribui na e conoce- 
mento colectivo di e tema aki. 


Durante e reunion fructifero aki den presen- 
cia di director di Departamento di Finansa di 
Aruba, sefior Derrick Werleman como tambe 
representante di Tijdelijke Werkorganisatie 
Aruba, sefiora Indra Zaandam, a para keto na 
diferente tema crucial relaciona cu maneho 
financiero. Den e caso aki a papia extensam- 
ente riba tema di supervision financiero y met- 
odonan cu ta wordo aplica den contexto Eu- 
ropeo. Asina a papia di importancia di analisis 
solido y integral ora ta ehecuta supervision 
financiero como tambe e importancia di un 
enfoke amplio cu ta inclui crecemento eco- 
nomico. 


A para keto na e retonan cu estadonan chiki- 
to manera Aruba ta experiencia ora ta trata 
e tema financiero y importancia di aplica un 
acercamento na midi pa cu estadonan chiki- 
to. Es decir cualkier tema financiero lo mes- 
ter wordo acerca for di e contexto aki pa por 


ta exitoso y efectivo. E delegacion di Aruba ta 
sumamente gradecido di por a intercambia 
punto di bista y lo sigui aplica e conocemento. 


Prome Minister ta gradici e delegacion di Aru- 
ba pa e trabounan cu nan ta bin ta haciendo 
den cuadro di e recuperacion di Aruba despu- 
es di e crisis di e pandemia y ta desea nan forsa 
pa continua cu e trabounan pa realisa e meta- 
nan cu exito. 

ORANJESTAD - E siman aki un 
delegacion consistiendo di Prome 
Minister Evelyn Wever - Croes, 
Minister di Labor, Energia y In- 
tegracion Glenbert Croes, Par- 
lamentarionan y profesionalnan 
a ricibi un tour di e facilidad di 
Ensefiansa pa Empleo (EPE), pa 
mira con e proyecto ta avansando. 
Kwartiermaker di EPE sra. Sabine 
de Groot a splica di e avansenan 
interesante di EPE. 


Segun sra. De Groot, desde cu 
Ensefiansa pa Empleo (EPE) ta 
bou di guia di Minister Glenbert 
Croes, e departamento a haya 
oportunidad pa traha cu diferente 
stakeholder entre otro AHATA y 
Aruba Food & Beverage Associa- 
tion. Esey ta encera colaboracion 
pa haya e posibilidad pa ofrece 
diferente curso, por ehempel Ca- 
sino Dealer, cual Marriott a spon- 
sor. Ademas conhuntamente cu 
AHATA, ta sondeando e posibi- 
lidad pa haya un tipo di “quality 
seal” pa e cursonan cu EPE ta of- 
rece, pa asina por garantisa e cali- 
dad di curso aki. 


E cursonan di Ensefiansa pa Em- 
pleo ta wordo hopi bon bishita 
anto semper ta ricibi peticion pa 
duna pueblo mas oportunidad pa 
crece, sifia y construi un mihor 
futuro. Sra. De Groot a informa 
cu na EPE tin un averahe di en- 
tre 6 pa 8 klas cada anochi den un 
temporada di 13 pa 15 siman largo 
cu mas di 550 alumno. Despues di 
periodo di vakantie cu ta bay bin, 


Sra. Sabine De Groot 


COMUNIDAD TA DEMOSTRA HOPI INTERES DEN 
CURSONAN CU ENSENANSA PA EMPLEO TA OFRECE 


e tanda nobo di cursonan lo cum- 
insa, brindando oportunidadnan 
nobo na personanan cu ta desea 
di inscribi. 


Cursonan popular 

Tin algun les cu ta hopi popular 
na EPE, entre otro vaarbewijs cu 
ta encera teoria y practica, e curso 
di bartender y waiter tambe ta 
sumamente bon bishita y actual- 
mente tin 3 klas cu cada un aprox- 
imadamente 25 alumno. Tambe 
tin interes grandi pa e cursonan 
di idioma y supervisory manage- 
ment. 


Sra. De Groot a splica cu durante 
e cursonan di bartender y waiter, 
e alumnonan ta rekeri pa haci 
stage di 96 ora na un hotel of res- 
taurant aproba pa EPE, y locual 
cu ta remarcabel ta cu 99% di e 
cursistanan cu caba cu e stage, ta 
haya trabou na e compania unda 
nan a core stage. 

Esaki ta ilustra e importancia di e 
curso y balor agrega cu e cursista 
tin unabes cu e haci un curso cu 
EPE. 


Ensefiansa pa Empleo ta gradici 
pa e apoyo 

Dialuna 19 di juni 2023, Ense- 
fiansa pa Empleo tabata tin e gran 
honor di ricibi bishita di Prome 
Minister sra. Evelyn Wever-Croes 
y Minister Glenbert F. Croes 
acompaña pa miembronan di 
Parlamento Sres. Alvin Molina y 
Ricky Hoek. 


Desde 2021 cu Ensefiansa pa Em- 
pleo ta resorta bou di e Minister 
di Labor, Energia y Integracion, 
Sr. Glenbert Croes, hopi ta e cam- 
bionan cu a logra. No solamente 
a ekipa EPE cu tur locual tabatin 
mester na infrastructura manera 
mueble, computers etc. pero tam- 
be a cuminsa cu e trayecto pa re- 
actova Ensefiansa pa Empleo cu e 
fin di ofrece cursonan na un tarifa 
social pa pueblo en general. Cur- 
sonan cu contenido, importante, 
relevante y balioso pa capacita e 
cursista cu e conocimento rekeri 
pa nos mercado laboral. 


Durante e bishita, Minister Presi- 
dent Evelyn Wever Croes, Min- 


ister Glenbert Croes y e parla- 
mentarionan a ricibi un recorido 
splicatorio na unda cu e team di 
EPE por a mustra proyectonan 
nobo manera e curso y local 
completamente dedica na Casino 
Dealer y tambe cursonan dedica 
na hospitailidad manera Bartend- 
er y Waiter. 

Nos ta hopi agradecido cu EPE por 
a demostra na Minister President, 
Minister Croes y Parlamentari- 
onan Hoek y Molina e cambionan 
como tambe e plannan pa e futuro 
di EPE cu ta tumando lugar bou di 
guia di Minister Glenbert Croes. 
Nos ta hopi contento y orguyoso 
pa ricibi e sosten y apoya den e 
forma di e bishita aki. 


CEDE DI BBQ TA ON !!! 
DIASABRA 24 JUNI DIA DI SAN JUAN. 


MENU 


SACO 

15,- 
15,- 
16,- 
22,- 


Mix 
Galinja 
Loinribs 
Special 


Menu di PAN 


LOMITO 

SATE 

CARNI STOBA 
BACALOU 

KERY KERY 

SOPI CARNI 16 ons 


10,- 


NOS LO TA HABRI DI 6:00pm DI ATARDI PA 11:00pm DI 
ANOCHI. 


PA PEDIDO POR JAMA OF WHATSAPP NA 7497071 OF PASA 
NA SIRIBANA 45-B St Cruz 


